open-index/open-wikipedia-markdown huggingface dataset:
Unirecords

**Unirecords Oy** oli levy-yhtiö, joka aloitti toimintansa Lahdessa 1990-luvun keskivaiheilla ja keskittyi kotimaiseen iskelmämusiikkiin paljolti yhteistyössä entisen Jugoslavian alueen muusikoiden kanssa. 

Unirecordsin perustaja ja toimitusjohtaja oli Ari Laurila, ja yhtiö toimi tiiviissä yhteistyössä hänen managerivaimonsa Hannele Laurilan Uniartists-yhtiön kanssa. Yhtiöt tulivat tunnetuksi uudenkaltaisista artistisopimuksistaan ja niistä aiheutuneista oikeusjutuista.

Unirecordsin kautta uransa aloittivat muun muassa Laura Voutilainen, Isto Hiltunen ja Janne Hurme.

## Historiaa
Lahtelainen liikemies Ari Laurila ja hänen vaimonsa Hannele Laurila kiinnostuivat alkuvuodesta 1993 Bosnian sotaa Suomeen paenneista serbi- ja kroaattimuusikoista, joiden Colours-yhtyettä he kuulivat korpilahtelaisessa ravintolassa. Yhtyeen johtaja Michael Goodman oli kotimaassaan ollut menestyksekäs levytuottaja omine studioineen. Laurilat saivat idean kappaleesta, joka herättäisi suomalaisyleisön sympatiat jugoslaavimuusikoita kohtaan ja jonka tuotoista osa ohjattaisiin Suomen Punaisen Ristin kautta sota-alueelle. Single ”Help Us Back Home, Sarajevo” sai julkisuutta muun muassa Music Televisionin uutisissa, mutta tavoitteena ollut Euroopan-laajuinen levitys ei onnistunut. Laurila totesi *Helsingin Sanomien* haastattelussa jääneensä hankkeesta raskaasti tappiolle. Hankkeesta aiheutui myös tekijänoikeusriitoja Laurilan ja yhtyeen jäsenten välille.

Michael Goodman jäi kuitenkin Suomeen Unirecordsin tuottajaksi, ja hänen johdollaan ja monien muiden balkanilaismuusikoiden sävellyksin tehtiin valtaosa Unirecordsin alkuvuosien tuotannosta, muun muassa Laura Voutilaisen esikoisalbumi ja Isto Hiltusen kolme ensimmäistä albumia. Goodmanin lisäksi keskeisiä hahmoja olivat sarajevolaisveljekset Edo ja Adi Muhalilovic. Laura Voutilaisen esikoisalbumi koottiin pääosin bosnialaisyhtye Hari Mata Harin sävelmistä Turkka Malin suomentamina. 

Levy-yhtiö ja sen kanssa tiiviisti toiminut Hannele Laurilan Uniartists saivat 1990-luvun keskivaiheilla julkisuutta erimielisyyksistään Laura Voutilaisen kanssa. Voutilainen irtautui sopimuksistaan julkisuutta saaneiden oikeuskäsittelyjen avulla. Myös Isto Hiltunen vei äänitepalkkioasiansa oikeuteen vuonna 1997, hävisi jutun valtaosin mutta sai purettua pitkän sopimuksensa Unirecordsin kanssa.

Johanna Siekkisen levyttämä kappale "Kesäyö" osoittautui plagiaatiksi Vaya Con Diosin kappaleesta "Nah Neh Nah", ja "Anteeksi"-kappale Madonnan hitin "La Isla Bonita" kopioksi. Levy-yhtiö vetikin sitten albumin kokonaan pois myynnistä.

Unirecords meni konkurssiin vuonna 2002.

## Lähteet
Artemio Franchi

**Artemio Franchi** (8. tammikuuta 1922 Firenze – 12. elokuuta 1983 Siena) oli italialainen jalkapallovaikuttaja.

Franchi toimi aktiivisesti kansainvälisissä jalkapallojärjestöissä. Hän oli UEFA:n puheenjohtaja vuosina 1972–1983 ja FIFA:n varapuheenjohtaja vuosina 1974–1983. Franchi oli myös Italian jalkapalloliiton puheenjohtajana kahdesti (1967–1976, 1978–1980) ja sitä ennen hän toimi muun muassa Fiorentinan puheenjohtajana.

Artemio Franchi kuoli auto-onnettomuudessa Toscanassa 12. elokuuta 1983. Franchin mukaan on nimetty sekä Fiorentinan että Sienan kotistadion. Hänen mukaansa oli nimetty myös Artemio Franchi Trophy. Italian viranomaiset löysivät useisiin terroritekoihin kuten Bolognan pommi-iskuun ja muihin vakaviin rikoksiin yhdistetyn vaikutusvaltaisen Propaganda Due -salaseuran johtaja Licio Gellilta vuonna 1981 myös Artemio Franchin sisältäneen luettelon järjestön jäsenistä.

## Lähteet
*
Anismalikka

**Anismalikka** (*Clitocybe fragrans*, aikaisemmin "vaalea tuoksumalikka") on kupera tai laakealakkinen likaisenvalkea malikkalaji. Sen lakki on keskeltä ruskea. Heltat ovat sienellä likaisenvalkoiset. Jalka on valkea. Malto on likaisenvalkoista. Sieni kasvaa havu- ja lehtimetsien sammalikoissa ja ruohikoissa. Se on Etelä- ja Keski-Suomessa yleinen.

Ainakin Venäjällä lajia pidetään syömäkelpoisena pitkähkön esikeittämisen jälkeen. On kuitenkin aiheellista muistaa, että ainakin osa valkoisista malikoista on myrkyllisiä, koska ne sisältävät muskariinia.

## Lähteet

## Aiheesta muualla
*Laji.fi: Anismalikka (''Clitocybe fragrans'')
Palomalikka

**Palomalikka** (*Bonomyces arnoldii*) on laakea tai suppiloimainen punaruskea sienilaji. Sen heltat ovat valkoiset ja jalka lakin värinen. Malto on valkoista ja tuoksuu jauholta. Palomalikka kasvaa hiekkaisilla mäntykankailla, puutarhoissa ja palopaikoilla. Se on yleinen Suomessa.

Aiemmin palomalikka tunnettiin virheellisesti nimellä *Clitocybe sinopica*, kun taas lähisukuista tiilimalikkaa kutsuttiin nimellä *Clitocybe subsinopica*. Tarkemmissa tutkimuksissa on kuitenkin ilmennyt, että molempien tieteellisten nimien lajikuvaukset vastaavat samaa lajia, tiilimalikkaa. Lisäksi on todettu, että palo- ja tiilimalikka eivät ole läheistä sukua varsinaisille malikoille (*Clitocybe*). Nykyään palomalikka tunnetaan nimellä *Bonomyces arnoldii* ja tiilimalikka nimellä *Bonomyces sinopicus*.

## Lähteet
Kuuramalikka

**Kuuramalikka** (*Clitocybe ditopa* var *Clitocybe ditopus*) on kupera tai laakealakkinen tuhkanharmaa tai harmaanruskea malikkalaji. Märkänä sienen lakki on harmaanmusta. Heltat ovat harmaat. Jalka on lakin värinen tai vaaleampi ja ylhäältä valkojauheinen. Sieni kasvaa paikoittain myöhäissyksyinä hakkuuaukeilla ja tienvarsilla.

## Lähteet
Harmaamalikka

**Harmaamalikka** (*Clitocybe metachroa* var *Agaricus metachrous*) on kupera tai laakealakkinen ruskea malikkalaji. Heltat ovat harmaanvalkoiset tai ruskeat. Jalka on harmaanruskea. Harmaamalikka kasvaa yleisenä lehti- ja havumetsissä.

## Lähteet
Haisumalikka

**Haisumalikka** (*Singerocybe phaeophthalma*, syn. *Clitocybe phaeophthalma*) on kupera tai suppilomainen vaaleanruskea ja kuivana valkoinen sienilaji. Sen jalka on lakin värinen tai vaaleampi. Heltat ovat valkoiset. Malto on valkeaa. Sieni haisee ja maistuu pahalta eikä ole ruokasieni. Se kasvaa Suomessa lehtimetsissä kalkkimailla hyvin harvinaisena.

## Lähteet
Eteläntähtimalikka

**Eteläntähtimalikka** (*Omphaliaster asterosporus*, syn. *Hygroaster asterosporus*) on laakea tai kupera ruskeanharmaa ja kuivana vaalea sienilaji. Sen jalka on lakin värinen. Heltat ovat lakkia vaaleammat. Malto haisee ja maistuu jauholta. Eteläntähtimalikka ei ole ruokasieni. Se kasvaa melko harvinaisena havumetsien sammalikoissa.

## Lähteet
Valemalikka

**Valemalikka** (*Pseudoclitocybe cyathiformis*, aikaisemmin "tumma malikka") on suppilomainen ruskea tai harmaa valemalikkalaji. Sen lakki on 3–10 senttimetriä leveä. Heltat ovat melko harvat ja harmaat, likaisenruskeat tai likaisenvaaleat. Jalka on lakin värinen ja sen yläosassa on hopeanukkainen vyöhyke. Jalan pituus on 5–10 senttimetriä. Sienen haju muistuttaa karvasmantelia. Valemalikka kasvaa lehti- ja havumetsissä, nurmikoilla, niityillä, puutarhoissa ja muilla kulttuuripaikoilla. Se on yleinen Etelä- ja Keski-Suomessa. Kasvuaika on syyskuusta marraskuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Valemalikka (''Pseudoclitocybe cyathiformis'')
* MushroomExpert.com: ''Pseudoclitocybe cyathiformis''
Nils Svärd

**Nils Edvard Svärd** (10. heinäkuuta 1908 Frösön – 6. elokuuta 2001 Lit) oli ruotsalainen hiihtäjä, jonka uran huippuvuodet ajoittuivat 1930-luvun alkuun.

Svärdin uran ainoa arvokisamitali tuli 1931 Oberhofin MM-kisoista, missä hän saavutti pronssia 18 kilometrin kilpailusta. Samoissa kisoissa hän oli neljäs viidelläkymmenellä kilometrillä. Seuraavana vuonna Lake Placidin olympialaisissa Svärd sijoittui 18 kilometrillä kymmenenneksi.

Svärdin seura oli östersundilainen Frösö IF. 

## Lähteet
*
*Nils Svärd Sports Reference -sivustolla
Lohisieni

**Lohisieni** (*Laccaria laccata*) on pieni, lohen- tai roosanpunainen lohisienilaji. Sen heltat ovat roosan väriset. Jalka on lakin värinen tai vaaleampi. Sieni kasvaa lehti- ja havumetsissä ja soissa rahkasammaleen joukossa. Se on koko Suomessa yleinen.

## Lähteet
Isolohisieni

**Isolohisieni** (*Laccaria proxima*) on kupera tai laakealakkinen vanhemmiten navallinen lohisienilaji. Lakki on väriltään punaruskea tai oranssinruskea. Heltat ovat roosanväriset. Jalka on nuorena lihanpunainen ja vanhemmiten muuttuu tummasäikeiseksi. Isolohisieni kasvaa havumetsien kosteikoissa ja soissa rahkasammalen seassa koko Suomessa.

## Lähteet
Uurrejalkajuurekas

**Uurrejalkajuurekas** (*Gymnopus fusipes*, syn. *Collybia fusipes*) on kupera kellan- tai punaruskea juurekaslaji. Sen jalka on kellanruskea ja uurteinen. Heltat ovat valkeat ja vanhemmiten punaruskeat. Malto on valkean punaruskeasäyistä. Maku on mieto mutta juurekas ei ole ruokasieni. Se kasvaa tammien seuralaisena ryhmittäin. Se on Etelä-Suomessa harvinainen. 

## Lähteet
Kalpeajuurekas

**Kalpeajuurekas** (*Gymnopus dryophilus*, syn. *Collybia dryophila*) on laakea kellanruskea tai vanhemmiten vaalealakkinen juurekaslaji. Sen heltat ovat valkoiset tai vanhemmiten vaalean puunväriset. Jalka on kellanruskea. Se kasvaa yleisenä metsissä sammalen seassa alkukesästä saakka. 

## Lähteet

## Aiheesta muualla
* Laji.fi: kalpeajuurekas (''Gymnopus dryophilus'')
* ''Gymnopus dryophilus'', kalpeajuurekas @ Natural Fungi in Finland
Pikkulohisieni

**Pikkulohisieni** (*Laccaria tortilis*) on laakea punaruskea lohisienilaji. Sen jalka on lakin värinen. Heltat ovat ruusunpunertavat. Sieni kasvaa kosteissa metsissä paljaalla maalla, rannoilla ja jopa pihoilla. Se on melko yleinen. Pikkulohisieni ei ole ruokasieni.

## Lähteet
Kangaslohisieni

**Kangaslohisieni** (*Laccaria bicolor*) on kupera tai laakealakkinen lohen- tai ruskeanpunainen sienilaji. Heltat ovat sienellä lohenpunaiset tai violetit. Jalka on lohen- tai ruskeanpunainen. Sieni kasvaa havumetsissä, metsäteiden reunoilla ja laitumien ruohikoissa. Se kasvaa koko Suomessa paikoittain. Kangaslohisieni kuuluu syötäviin sieniin.

Kangaslohisieni muodostaa sienijuuria havupuiden, Suomessa ainakin männyn kanssa, mutta myös tunturikoivun kanssa. Lajin genomi on huomattavan suuri, noin 23&nbsp;000 geeniä. Lajin tiedetään käyttävän eläinravintoa ainakin hyppyhäntäisiä. 

## Lähteet
Tupasjuurekas

**Tupasjuurekas** (*Collybiopsis confluens*, syn. *Collybia confluens*) on ohutlakkinen, laakea punertava tai nahanvärinen juurekaslaji. Sienen heltat ovat aluksi valkeat ja vanhemmiten säämiskänväriset. Jalka on lakkia vaaleampi ja alhaalta punaruskea. Sieni ei tuoksu eikä maistu miltään. Se kasvaa noidankehinä metsissä koko Suomessa.

## Lähteet
Valtakunnansääty

**Valtakunnansääty** oli Pyhässä saksalais-roomalaisessa keisarikunnassa käytetty nimitys henkilöstä tai yhteisöstä, jolla oli oikeus ottaa osaa valtiopäiville. Hengellisiä valtakunnansäätyjä olivat arkkipiispat, piispat ja hengelliset vaaliruhtinaat. Maallisia valtakunnansäätyjä olivat maalliset vaaliruhtinaat, herttuat, ruhtinaat, linnakreivit, maakreivit, rajakreivit ja valtakunnankaupungit.

Valtakunnansäätyjen tuli osallistua valtiopäiville ja antaa miehiä maan sotajoukkoihin. Heidän tuli myös maksaa ne verot, joita valtiopäivät säätivät. Valtiopäivät muodostui kolmesta kollegiosta, joista ensimmäisen muodostivat vaaliruhtinaat, toisen ruhtinaat ja kolmannen valtakunnankaupungit. Valtakunnansäädyt menettivät merkityksensä Pyhän saksalais-roomalaisen valtakunnan hajotessa 1806.

## Lähteet
* Uusi tietosanakirja, Tietosanakirja Oy, 1966
* Otavan iso tietosanakirja, Otava 1965
Silvennoinen

**Silvennoinen** on suomalainen sukunimi.

Tunnettuja Silvennoisia:
*Emmi Silvennoinen (s. 1988), kosketinsoittaja
*Erkki Silvennoinen, bassokitaristi
*Esko Silvennoinen (1931–2020), maahockeypelaaja ja jääkiekkoilija
*Heikki Silvennoinen (1954–2024), muusikko, näyttelijä
*Hemmo Silvennoinen (1932–2002), mäkihyppääjä
*Juha Silvennoinen (s. 1952), jääkiekkoilija
*Kaija Silvennoinen (s. 1954), hiihtosuunnistaja
*Kari Silvennoinen (s. 1956), asianajaja
*Lauri Silvennoinen (1921–1969), arkkitehti
*Lauri Silvennoinen (1916–2004), hiihtäjä
*Leena Mutka, o.s. Silvennoinen (s. 1958), suunnistaja
*Lukas Silvennoinen (s. 2002), jääkiekkomaalivahti
*Maija Silvennoinen (s. 1961), keittiömestari, ravintoloitsija, ruokatoimittaja ja televisiokokki
*Martti Silvennoinen (1924–2002), radiotoimittaja ja kirjailija
*Mika Silvennoinen, näyttelijä
*Mikael Silvennoinen (s. 1956), yritysjohtaja
*Mikko Silvennoinen (s. 1975), televisiojuontaja, -toimittaja ja -tuottaja
*Mikko Silvennoinen (s. 1984), jääkiekkoilija
*Onni Silvennoinen (1890–1968), opettaja ja kirjailija
*Ossi Silvennoinen (s. 1936), jalkapalloilija
*Oula Silvennoinen (s. 1970), historiantutkija.
USS Kitty Hawk (CV-63)

**USS Kitty Hawk** (runkonumero CV-63) oli Yhdysvaltain laivaston Kitty Hawk -luokan lentotukialus, joka oli nimetty Wrightin veljesten kotipaikan mukaan. Se oli viimeinen palveluksessa ollut Yhdysvaltain lentotukialus, jossa ei käytetty ydinvoimaa. Se korvattiin palveluskäytössä ''USS George H. W. Bushilla'' alkuvuodesta 2009.

## Valmistus

Alus tilattiin New York Shipbuilding Corporationilta Camdenista New Jerseystä, missä köli laskettiin 27. joulukuuta 1956. Alus laskettiin vesille 21. toukokuuta 1960 kumminaan Neil H. McElroyn puoliso ja otettiin palvelukseen 29. huhtikuuta 1961 Philadelphian laivastontelakalla ensimmäisenä päällikönään William F. Bringle.
 
## Palvelus
*Kitty Hawk* lähti 28. toukokuuta 2008 Jokosukasta ja se saapui 10. kesäkuuta Guamiin. Alus määrättiin korvaamaan *USS George Washingtonia*, joka oli telakalla korjattavana, Havaijilla 29. kesäkuuta - 31. heinäkuuta järjestetyssä RIMPAC 2008 -harjoituksessa ja se saapui Pearl Harboriin 1. heinäkuuta liittyen harjoitukseen. Harjoituksen päätyttyä alus jatkoi matkaansa ja se saapui 7. elokuuta San Diegoon. Alus jatkoi matkaansa 28. elokuuta saapuen 2. syyskuuta Kitsap-Bremertonin laivastotukikohtaan. Alus poistettiin palveluksesta ja se siirrettiin reserviin 31. tammikuuta 2009 Bremertonissa.

## Romuttaminen
Viimeiset vuotensa Kitty Hawk vietti suureksi osaksi Yhdysvaltain Yokosukan sotilastukikohdassa Japanissa. Vuonna 2021 alus myytiin romuttamolle alle yhden dollarin hinnalla. Vuonna 2022 se aloitti viimeisen matkansa Washingtonista Etelä-Amerikan ympäri kohti Meksikonlahtea.

## Lähteet

## Aiheesta muualla

*Virallinen sivu 
*USS Kitty Hawk -veteraanijärjestö
Sverre Kolterud

**Sverre Cristiansen Kolterud** (15. maaliskuuta 1908 Dokka–7. marraskuuta 1996 Oslo) oli norjalainen yhdistetyn hiihtäjä.

Kolterud saavutti yhdistetyn MM-hopeaa 1931 Oberhofissa ja uudelleen 1934 Sollefteåssa. Lake Placidin olympialaisissa vuonna 1934 hänen sijoituksensa oli neljäs, millä hän varmisti norjalaisten neloisvoiton kilpailussa.

## Lähteet
* 
* Sverre Kolterud ''Sports Reference'' -sivustolla
Collective Consciousness Society (CCS)

**Collective Consciousness Society**, paremmin tunnettu nimellä **CCS**, oli brittiläinen rockyhtye, jonka keulahahmo oli blues-kitaristi Alexis Korner.

Yhtyeen perustivat vuonna 1970 John Cameron ja tuottaja Mickie Most, CCS koostui useasta studiomuusikosta, ja perustettiin aluksi äänityksiä varten. Mukana olivat myös Peter Thorup, laulu; Alan Parker, kitara; Harold McNair, huilu; Herbie Flowers, bassokitara; Roger Coulam, koskettimet; Barry Morgan, rummut; Don Lusher ja Bill Geldard, vetopasuuna. Jotkut soittajista olivat Blue Mink -nimisen bändin jäseniä.

CCS tunnetaan parhaiten Led Zeppelinin vuoden 1969 kappaleen "Whole Lotta Love" instrumentaaliversiosta, joka nousi Britannian singlelistalle 1970. Sitä käytettiin tunnussävelmänä suositussa BBC-ohjelmassa Top of the Pops 1970-luvulla ja myöhemminkin remiksattuna versiona.

CCS:n myydyimmät singlet olivat Donovanin laulut "Walkin" ja "Tap Turns on the Water".  He levyttivät kolme albumia, jotka sisälsivät esimerkiksi cover-version blues-standardista "Boom Boom", Jethro Tullin "Living in the Past" ja Rolling Stonesin "(I Can't Get No) Satisfaction".  Kokoelmalevy "Singles As, Bs and Rarities" julkaistiin vuonna 2004.

## Singlet
* "Whole Lotta Love" (1970) UK #13
* "Walkin'" (Donovan) (RAK Records RAK 109, 1971) UK #7
* "Tap Turns on the Water" (1971) UK #5
* "Brother" (1972) UK #25
* "Sixteen Tons" (1972)
* "Band Played the Boogie" (1973) UK #36
* "Hurricane Comin'" (1974)

## Albumit
* "C.C.S.", tunnetaan myös nimellä "Whole Lotta Love" (RAK SRKA 6751) 1970
* "C.C.S. 2" (RAK SRAK 503) 1972
* "The Best Band in the Land" (RAK SRAK 504) 1973

**Kokoelmat**
* "The Best of C.C.S." (RAK SRAK 527) 1977
* "Whole Lotta Love" (1991)
* "A's, B's & Rarities" ((2004)
Kapoidi

**Kapoidi** on yksi  Carleton Coonin teoksessa *The Origin of Races* (, 1962, ei suomennettu) esittämästä viidestä ihmisrodusta. Kapoidisen rodun muodostavat Coonin mukaan eteläisen Afrikan khoisan-kansat sekä jotkin pienet ryhmät Tansaniassa.

Coonin mukaan kapoidien esi-isistä on kaksi teoriaa. Toisen teorian mukaan he tulivat Pohjois-Afrikasta tai Saharasta jääkauden jälkeen. Toisen teorian mukaan he kehittyivät eteläisessä Afrikassa asuneista edeltäjistään ja sekoittuivat osittain "haamilaisten" kanssa. Kummankin teorian mukaan nykyiset sanit ovat kehittyneet esi-isiänsä pienikokoisemmiksi vasta eteläisessä Afrikassa viimeisten muutaman tuhannen vuoden aikana.

## Lähteet
August Hjelt

**August Johannes Hjelt** (29. kesäkuuta 1862 Tuusula – 12. heinäkuuta 1919 Helsinki) oli suomalainen tilastotieteilijä, ylijohtaja ja senaattori. Hän oli suomalaisen puolueen kansanedustajana ensimmäisissä eduskunnissa.

## Henkilöhistoria
Hjeltin vanhemmat olivat professori, arkkiatri Otto E. A. Hjelt ja Yolanda Auror Thuneberg. Hänen veljiään olivat teologi Arthur Hjelt, kemisti, itsenäisyysmies Edvard Hjelt ja pankinjohtaja Otto Hjelt. August Hjelt pääsi ylioppilaaksi 1880 ja suoritti filosofian kandidaatin tutkinnon 1884, lisensiaatin ja tohtorin tutkinnon 1887 sekä myöhemmin lakitieteen kandidaatin tutkinnon 1898. Hän oli Tilastollisen päätoimiston 2. aktuaarina 1886–1895, senaatin oikeustoimituskunnan aktuaarina 1895-1902 sekä toimi vuodesta 1902 Tilastollisen päätoimiston ylijohtajana. Hjelt oli Hjeltin senaatissa senaatin kamaritoimituskunnan päällikkönä 1908–1909 ja talousosaston vt.varapuheenjohtajana 1909.

Hjelt oli porvarissäädyssä Heinolan edustaja valtiopäivillä 1897 ja Naantalin 1905–1906. Hän oli kansanedustajana 1907–1909 ja 1910–1911 edustaen Turun läänin eteläistä vaalipiiriä. Hjelt oli eduskunnan työväenasiain valiokunnan puheenjohtaja 1908. Hän kuului Helsingin kaupunginvaltuustoon ja toimi muun muassa tilastokomitean puheenjohtajana 1905–1915.

Hjelt oli naimisissa vuodesta 1887 Adéle Elisabeth Faltinin kanssa. Heidän tyttärensä Margareta "Greta" (1891-1969) avioitui vuonna 1916 tohtori Väinö Krohnin kanssa. Toinen tytär Toini (1894–1973) avioitui vuonna 1923 professori Felix Iversenin kanssa.

## Teoksia
* *Några bidrag till Aurora förbundets historia*.  1886
* *Sveriges ställning till utlandet närmast efter 1772 ärs statshvälfning* (väitöskirja) 1887
* *Säästäväisyydestä ja postisäästöpankista*.  Kansanvalistusseura 1887
* *Yleisen valtiotiedon opas kaikille kansalaisille : selitys Europan valtakuntain ja Pohjois-Amerikan yhdysvaltain hallitustavasta, valtiopäivistä, vaalioikeudesta, vaalitavasta, tuomioistuimista, hallinnosta, kirkko-oikeudesta, sotalaitoksesta, raha-asioista, y.m. sekä tilastollisia tietoja*.  WSOY 1889, 2. uudistettu painos 1906
* *Tapaturmat työssä Suomen eri ammateissa ynnä vertailuja Ruotsin, Norjan ja Saksan tapaturmaoloihin : tilastollinen tutkimus*.  Edlund 1892
* *Maakaupasta ja krediitti-oloista Itä-Suomessa*.  WSOY 1893
* *Die Arbeiter-Versicherung in Finnland*. 1899, 1905
* *Släkten Hjelt : historik : biografi : bibliografi*. 1903
* *Kunnallinen tuloverotus ja tulosuhteet Suomessa : tilastollinen tutkimus, osa 1: Kaupungit*, tekijät August Johannes Hjelt ja Oskari Adolf Jonatan Broms'.  Suomen valtio 1904 
* *Kunnallinen tuloverotus ja tulosuhteet Suomessa : tilastollinen tutkimus, osa 2: Maalaiskunnat*, tekijät August Johannes Hjelt ja Oskari Adolf Jonatan Broms.  Suomen valtio 1905
* *Sosialistit tuulentupiaan pönkittämässä ja lisäämässä*.  Suomalaisen puolueen naisvaliokunta, Helsinki 1907
* *Pääoman muodostuksesta Suomessa*.  1912
* *Työkyvyttömyys- ja vanhuusvakuutus : saavutuksia ja suunnitteluja*.  WSOY 1912

## Lähteet
* 
*  Wikiaineisto: Kuka kukin oli 1961

### Viitteet
Puolalainen ja unkarilainen - kaksi hyvää ystävää

**Puolalainen ja unkarilainen – kaksi hyvää ystävää** on erään unkarilaisen ja puolalaisen sananlaskun alkurivi (, ).

## Sananlaskun tausta

Puolalaiset ja unkarilaiset ovat historiassaan pyrkineet auttamaan toinen toistaan. Toisen maailmansodan aikana puolalaiset pakolaiset saivat suojan Unkarista, ennen sitä puolalaiset taistelivat Unkarin vapauden taistelussa vuonna 1849.

## Ystävyyspäivä

Vuonna 2003 Unkarin eduskunta on esittänyt 12. maaliskuuta vietettäväksi *Unkarin ja Puolan kansojen ystävyyspäiväksi*, myös Puolan eduskunta on hyväksynyt esityksen.

## Lähteet

## Aiheesta muualla
Otto Wrede

**Otto Albert Wrede af Elimä** (2. syyskuuta 1851 Anjala &ndash; 15. helmikuuta 1936) oli suomalainen maatalous- ja valtiopäivämies ja senaattori.

Wreden vanhemmat olivat kuvernööri, vapaaherra Carl Gustaf Fabian Wrede ja Margaretha Sofia Eleonora Glansenstjerna. Hän pääsi ylioppilaaksi 1869 ja toimi Elimäellä sijainneiden Moision ja Vilikkalan kartanoiden hoitajana 1881–1907. Wrede oli Hjeltin senaatin jäsen ja maanviljelystoimituskunnan päällikkö 1909. Wrede osallistui aatelissäädyssä sukunsa edustajana valtiopäiville 1882, 1885, 1888, 1891, 1894, 1897, 1899, 1900, 1904–1905 ja 1905–1906. Hän oli pankkivaltuusmiehenä 1905–1907, kirkolliskokouksen jäsenenä 1908 ja Elimäen kuntakokouksen puheenjohtajana 1878–1903. Wrede oli myös Pellervo-seuran johtokunnan jäsen 1904–1917 sekä Uudenmaan ja Hämeen läänin maanviljelysseuran puheenjohtaja 1907–1911.

Otto Wrede oli naimisissa vuosina 1874–1932 Johanna Margaretha Julie (Charlotte) Wrede af Elimän kanssa.

## Lähteet
Jean Shepherd

**Jean Shepherd** (26. heinäkuuta 1921 Chicago, Illinois &ndash; 16. lokakuuta 1999) oli yhdysvaltalainen radiopersoona, jota joskus pidetään vapaamuotoisen puheradion luojana.

Shepherd aloitti uransa cincinnatilaisella WKRC-radioasemalla tiskijukkana, mutta hänet erotettiin koska hän puhui liikaa levyjen välissä. Sama tapahtui myös hänen kahdessa seuraavassa työpaikassaan. Vuonna 1955 Shepherd siirtyi newyorkilaiselle WOR-asemalle, josta hän sai oman myöhäisiltaan sijoittuvan ohjelmansa, joka koostui pitkälti improvisoiduista monologeista. Shepherd on esittänyt monologin jopa musiikkikappaleessa; kyseinen kappale on jazz-muusikko Charles Mingusin jazzkappale ”The Clown” vuodelta 1957.

Shepherdin monologeja julkaistiin myös kirjoina. Vuonna 1966 julkaistu *In God We Trust: All Others Pay Cash* toimi innoittajana elokuvalle *[[Joulutarina (yhdysvaltalainen elokuva)|Joulutarina]]*, jonka Shepherd myös käsikirjoitti. Lisäksi hän toimi elokuvan kertojana.

Jean Shepherd nimettiin Radio Hall of Fameen vuonna 2005.

## Lähteet
*The Museum of Broadcast Communications: Jean Shepherd 

### Viitteet
Kruse

**Kruse** on muun muassa seuraavien henkilöiden sukunimi:

* Eilhard Kruse, myös Krause, (k. 1587), liiviläinen aatelismies, joka ryhtyi tsaarin palvelukseen
* Friedrich Karl Hermann Kruse (1790–1866), saksalainen historian professori Tartossa
* Heinrich Kruse (1815–1902), saksalainen näytelmäkirjailija
* Jeffrey A. Kruse, yhdysvaltalainen tiedustelujohtaja ja ilmavoimien kenraaliluutnantti
* Käthe Kruse (1883–1968), saksalainen näyttelijä, yrittäjä ja nukentekijä
* Mads Kruse Andersen (s. 1978), tanskalainen soutaja ja olympiavoittaja
* Mathilda Kruse, suomalainen näyttelijä
* Max Kruse (s. 1988), saksalainen jalkapalloilija
* Pamela Kruse (s. 1950), yhdysvaltalainen kilpauimari ja olympiavitalisti
* Paul Kruse (s. 1970), kanadalainen jääkiekkoilija
* Robbie Kruse (s. 1988), australialainen jalkapalloilija.

## Katso myös
* Kruse-suku, *Cruus*, Ruotsissa vaikuttanut alkujaan hämäläinen aatelissuku
Juho Niemi

**Juho Niemi** voi tarkoittaa seuraavia:

* Juho Niemi (1880–1974), suomalainen kirjailija
* Juho-Eino Niemi (1911–1981), suomalainen poliitikko, valtiovarainministeri 1961–1962.
Etelä-Pohjanmaan liitto

**Etelä-Pohjanmaan liitto** on lakisääteinen maakunnallinen kuntayhtymä. Etelä-Pohjanmaan liitto vastaa aluekehitysviranomaisena Etelä-Pohjanmaan maakunnan strategisesta kehittämisestä ja suunnittelusta. Etelä-Pohjanmaan liiton suunnittelu- ja kehittämisjärjestelmä perustuu alueiden kehittämistä ja alueiden käyttöä koskevaan lainsäädäntöön. Lisäksi liiton toimintaa ja tehtäviä ohjaa 1.1.2001 voimaan tullut perussopimus. Liiton muodostamaan kuntayhtymään kuuluu 18 jäsenkuntaa, jotka muodostavat Etelä-Pohjanmaan maakunnan.

Etelä-Pohjanmaan liitto on yksi Suomen yhteensä 18 maakunnan liitosta.

## Hallinto
Etelä-Pohjanmaan liiton perussopimuksen mukaisia toimielimiä ovat maakuntapäivät, maakuntavaltuusto, maakuntahallitus, tarkastuslautakunta, kulttuurilautakunta ja Etelä-Pohjanmaan maakunnan yhteistyöryhmä. Maakuntapäivät pidetään joka neljäs vuosi kunnallisvaalien jälkeisenä vuonna vuoden alkupuolella. Maakuntapäivillä valitaan neljäksi vuodeksi maakuntavaltuusto, joka käyttää kuntayhtymän ylintä päätösvaltaa.

Etelä-Pohjanmaan liittoa johtaa maakuntajohtaja. Maakuntajohtajana on 1. helmikuuta 2022 alkaen toiminut hallintotieteiden maisteri Heli Seppelvirta.

### Johto
#### Maakuntaliiton puheenjohtajat
* Jalo Lahdensuo (1939–1955)
* Reino Ala-Kulju (1955–1971)
* Eino Uusitalo (1972–1974)
* Jussi Jouppi (1975–1989)
* Pentti Mäki-Hakola (1989–1994)

#### Maakuntavaltuuston puheenjohtajat
* Kyösti Virrankoski (1993–2000)
* Tapio Liinamaa (2001–2008)
* Markus Aaltonen (2009–2012)
* Kai Pöntinen (2013–2021)
* Mikko Savola (2021–)

#### Maakuntahallituksen puheenjohtajat
* Antti Niemi-Aro (1993–1996, 2001–2008)
* Esko Kujala (1997–1999)
* Juhani Hyvönen (2000)
* Tapio Liinamaa (2009–2012)
* Lasse Anttila (2013–2021)
* Kai Pöntinen (2021–)

#### Maakuntajohtajat
* Esa Latva-Rasku (1993–2006)
* Asko Peltola (2006–2022)
* Heli Seppelvirta (2022–)

## Toiminta
Etelä-Pohjanmaan liitto toteuttaa toimielintensä päätösten mukaisesti maankäyttö- ja rakennuslaissa tarkoitettuja maakuntasuunnitelman ja maakuntakaavan mukaisia tehtäviä, aluepoliittisessa lainsäädännössä tarkoitettuja maakuntasuunnitelman, maakuntaohjelman ja sen toteuttamissuunnitelman mukaisia tehtäviä sekä maakunnan kansainvälistämistä, muulla lainsäädännöllä maakunnan liitolle määrättyjä tehtäviä ja maakunnan edunvalvontaa sekä jäsenkuntien liitolle antamia kulttuuri-, koulutus- ja kunta-asioihin liittyviä tehtäviä.

## Lähteet
* Etelä-Pohjanmaan liiton perussopimus 1.1.2001
* Etelä-Pohjanmaan liiton viralliset internetsivut
### Viitteet
Santtu Otsamo

**Santtu Otsamo** (s. 2. elokuuta 1971) on suomalainen tanssija, koreografi ja tanssivalmentaja, joka on ollut 1990- ja 2000-luvuilla kiinnitettynä lukuisissa teatteriproduktioissa Tampereen Teatterissa ja Tampereen Työväen Teatterissa. Otsamo on tehnyt koreografian Seinäjoen kaupunginteatterin *Valkokangas tanssii ja soi* -ilotteluun yhdessä Pia Kahilan kanssa. Nykytanssijana hän on vieraillut esimerkiksi tamperelaisen Tanssiboxin teoksissa *New Work* ja *Ylämäkeen*.

Otsamo saavutti kilpauransa aikana useita juniori-, nuoriso- ja yleisen luokan SM-mitaleja vakiotansseissa. Hän kuului Suomen maajoukkueeseen. Otsamo siirtyi kilpatanssin ammattilaiseksi parinsa Susanne Matsonin kanssa vuonna 1998. 
Otsamo on alun perin oululaisen tanssiurheiluseura Telemarkin kasvatteja, mutta edusti ennen ammattilaiseksi siirtymistään tamperelaista Stepiä. Hän asuu Tampereella, hän on naimisissa ja hänellä on kaksi lasta.

## Töitä
Otsamon kiinnitykset musikaalitanssijana vuosina 1997–2008:
* Tampereen Teatteri: Rakkautta Rivieralla -Boyfriend, Punainen neilikka`.
* Tampereen Työväen Teatteri: Mustalaisruhtinatar, Iloinen leski, Marilyn, Herrasmieshuijarit
* Heinolan kesäteatteri: Housut pois

## Lähteet
Verner Lindberg

**Fredrik Verner Lindberg** (17. elokuuta 1852 Sund &ndash; 10. helmikuuta 1909) oli suomalainen insinööri ja senaattori.

Lindbergin vanhemmat olivat poliisikomisario Karl Fredrik Lindberg ja Johanna Margareta Öhman ja puoliso vuodesta 1884 Emma Maria Sourander. Lindberg kävi Helsingin teknillisen reaalikoulun 1868-1872 ja polyteknillisen opiston 1872-1874. Lindberg toimi insinöörinä valtion rautatietöissä 1874-1878 ja Helsingin rakennuskonttorin apulaisinsinöörinä 1879-1880. Hän oli sitten tie- ja vesirakennushallituksen palveluksessa nuorempana insinöörinä 1881-1892, vanhempana insinöörinä 1892-1893, yli-insinöörinä 1893-1906 sekä ylitirehtöörinä 1906-1908. Lindberg oli Hjeltin senaatissa senaatin talousosaston jäsen ja kulkulaitostoimikunnan päällikkö 1908-1909.

## Lähteet
The Boyfriend

__NOTOC__
**The Boyfriend** on Danny Wilden ensimmäinen sooloalbumi vuodelta 1986. Neljän vuoden kuluttua Wilde perusti suositun rock-yhtye The Rembrandtsin.

## Kappaleet
#
#
#
#
#
#
#
#
#
#

## Arvostelut
* Allmusic: 

## Lähteet

## Aiheesta muualla
* ''The Boyfriend'' discogs.com -sivustolla
Espoonlahden uimahalli

**Espoonlahden uimahalli** on Espoon Espoonlahdessa sijaitseva vuonna 1983 valmistunut uimahalli. Vuonna 2022 uimahallissa kävi yli 230 000 kävijää, mikä tekee siitä Espoon kolmanneksi suosituimman uimahallin Leppävaaran uimahallin ja ja Matinkylän uimahallin jälkeen. Vielä 2010-luvulla hallissa kävi vuosittain n. 350 000 vuosittaista kävijää, mutta Matinkylän hallin avautuminen on vähentänyt määriä merkittävästi.

## Uimahalli
Osmo Siparin suunnitteleman Espoonlahden uimahallin pääallas on 50 metriä pitkä ja 8-ratainen. Pääallas täyttää kansainväliset pitkän radan vaatimukset. Se voidaan katkaista 25 metrin altaaksi ja 24 metrin altaaksi. Pääaltaan lisäksi uimahallissa on lastenallas sekä 400-paikkainen katsomo. Vesien puhdistuksessa käytetään otsonointia.

Uimahallissa kilpauinti- ja kurssitoimintaa harjoittaa Cetus. Espoonlahden uimahallissa järjestetään vuosittain lukuisia Cetuksen isännöimiä uintikilpailuja sekä vesipallo-otteluita.

Uimahallin lisäksi rakennuksessa toimii muun muassa kuntosali, hieroja, parturi ja kahvila.

## Laajennus- ja peruskorjaushanke
Espoonlahden uimahalli on yhä lähes alkuperäisessä kunnossaan. Hallia oli tarkoitus alun perin peruskorjata ja laajentaa 2020-luvulla, mutta vuonna 2023 keskustelu kääntyi hallin purkamisen ja uuden rakentamisen kannalle.

## Lähteet

## Aiheesta muualla
*Espoonlahden uimahalli
Aina Lagus

**Aina Gustava Lagus** () oli suomalainen opettaja ja uskonnollinen kirjailija.

Lumijoen kappalaisen tytär Aina Lagus kävi Oulun ruotsalaisen tyttökoulun, ruotsalaisen kauppakoulun ja Helsingissä jatko-opiston. Hän toimi opettajana ensin Kristiinankaupungissa, sitten 20 vuoden ajan Porissa ja myöhemmin Maarianhaminassa, Kuopiossa ja Hämeenlinnassa. Lagus suoritti opettajan työn ohella yliopistollisen loppututkinnon ja ensimmäisenä naisena Suomessa käytännön näytteet uskonnonopetuksessa. Lagus toimi myös sisälähetyksen ja raittiustyön alueella matkapuhujana ja esitelmöitsijänä. Hän julkaisi uskonnollisia runokokoelmia sekä kokoelmia pitämistään puheista.

## Teoksia
* *Studenten*, runokokoelma.  1887 (nimimerkillä *A. L.*)
* *Tro, hopp och kärlek*, runokokoelma.  1892
* *Din konung kommer*, runokokoelma.  1906
* *Evighetsliv i dödens värld*, puhekokoelma.  1925
* *Starkare än döden*, puhekokoelma.   1926  
* *Snabba äro lifvets stunder*.  1929

## Katso myös

* Lagus

## Lähteet
* Suomen kirjailijat tietokanta 
* Kirjasampo.fi : Aina Lagus
Mikko Jokela (muusikko)

**Mikko Einari Jokela** (s. 1. marraskuuta 1947 Tampere) on suomalainen muusikko, säveltäjä ja Kaseva-yhtyeen perustajajäsen. Jokelan pääinstrumentit ovat laulu ja 12-kielinen kitara. Hän on tehnyt lukuisia sävellyksiä ja sanoituksia,
osan yhdessä Asko Raivion kanssa. 

Mikko Jokela aloitti klarinetinsoiton opiskelun Tampereen musiikkiopistossa 10-vuotiaana. Jazz- ja viihdemusiikki teki Jokelaan vaikutuksen nuorella iällä, ja myöhemmin suuri innoittaja oli muun muassa The Beatles. Hän on äänialaltaan tenori. Kitaran lisäksi Jokela soittaa Kasevan levyillä sähköpianoa, sitaria ja bassoa, ja hän soittaa myös saksofonia harrastusluonteisesti. Jokelalla on kolme aikuista tytärtä: Nina, Katja ja Iinu, jotka myös kaikki laulavat ja esiintyvät eri kokoonpanoissa. Myös yksi Jokelan lapsenlapsista, Julia, on vakituisesti esiintyvä artisti.

## Lähteet
Onni Schildt

**Wolmar Onni Schildt** (3. heinäkuuta 1851 Jyväskylä &ndash; 23. huhtikuuta 1913) oli suomalainen maanviljelysneuvos, valtiopäivämies ja senaattori.

Schildtin vanhemmat olivat piirilääkäri Wolmar Styrbjörn Schildt-Kilpinen ja Mathilda Fredrika Wilhelmina Wadenstjerna. Onni Schildt oli naimisissa vuodesta 1876 alkaen Mathilda Natalia Fredrika Tigerstedtin kanssa. Schildt pääsi ylioppilaaksi 1870 ja kävi Alnarpin maanviljelysopiston 1875. Hän oli Hovilan meijeri- ja karjanhoitokoulun johtajana 1879–1903, Mikkelin läänin virkatalojen tarkastaja 1889-1899 sekä senaatin talousosaston jäsenenä, senaattorina ja maanviljelystoimituskunnan päällikkönä Mechelinin ja Hjeltin senaateissa 1905–1909. Hän omisti Hovilan kartanon Sysmässä 1876-1913.

Schildt oli aatelissäädyssä sukunsa edustaja valtiopäivillä 1882, 1885, 1894, 1897, 1899, 1904–1905 ja 1905–1906. Hän toimi Itä-Hämeen maanviljelysseuran ja Mikkelin läänin maanviljelyseuran esimiehenä.

## Lähteet
*  Wikiaineisto: Kuka kukin oli 1961

### Viitteet
Marburgin uskontokeskustelu

**Marburgin uskontokeskustelu** oli vuonna 1529 järjestetty uskonpuhdistukseen liittyvä keskustelutilaisuus, jonka tarkoitus oli saada aikaan yksimielisyys erimielisten uskonpuhdistajien välille. Keskustelun osapuolet olivat "wittenbergiläiset" Martti Lutherin johdolla sekä Ulrich Zwinglin johtamat sveitsiläiset teologit. Kokouksen kutsui koolle Hessenin maakreivi Filip Jalomielinen.

Lutherin ja Zwinglin lisäksi tilaisuuteen osallistuivat Stephan Agricola, Johannes Brenz, Martin Bucer, Kaspar Hedio, Justus Jonas, Philipp Melanchthon, Johannes Oecolampadius ja Andreas Osiander.

Luther ja Zwingli onnistuivat sopimaan 14 kiistakysymystä viidestätoista, mutta ehtoollisen merkityksestä he eivät päässeet yksimielisyyteen, ja näin reformisteista tuli eri uskontokunta kuin luterilaisista. Zwingli itsekin totesi: "en haluaisi kenenkään kanssa olla niin mielelläni sovussa kuin wittenbergiläisten kanssa". Toiveista huolimatta keskustelut eivät tuottaneet toivottua lopputulosta. Molemmat osapuolet pysyivät tiukasti kannoissaan.

## Erimielisyys: Onko ehtoollisleipä Jeesuksen ruumista fyysisesti vai symbolisesti?
Luther kirjoitti liidulla pöytään Jeesuksen sanat: "*Hoc est corpus meum.*" ("Tämä on minun ruumiini.") Lutherin mukaan "*est*" ("on") tarkoittaa kirjaimellisesti "on". Zwinglin mukaan tässä yhteydessä se tarkoittaa sitä vain symbolisesti, "*significat*" olisi oikeampi termi. Tämä "est vai significat" muotoutui keskeiseksi kiistaksi.

Lutherin mukaan ehtoollisessa juodaan oikeasti Jeesuksen verta ja syödään tämän ruumista, koska Raamatussa Jeesus sanoi leivän olevan ruumiinsa. Hänen mukaansa Jeesus on *ruumiillisesti* läsnä muuntumattomassa leivässä ja viinissä, kun taas katolisten mukaan leipä ja viini muuttuvat ruumiiksi ja vereksi.

Sen sijaan Zwingli katsoi, että verta juodaan vain symbolisesti, ei fyysisesti: Jeesus on läsnä vain henkisesti, ei ruumiillisesti.

Lutherin mukaan Jeesus on kaikkialla, siksi myös leivässä ja viinissä. Zwinglin mukaan Jeesus on jumalana kaikkialla mutta ihmisenä, fyysisesti, hän voi olla vain yhdessä paikassa, ja se paikka on Jumalan oikealla puolella.

Tämän näkemyseron vuoksi Luther aluksi kieltäytyi tunnustamasta Zwinglin seuraajia kristityiksi mutta keskustelun jälkeen uudistajat osoittivat kirjoituksissaan keskinäistä kunnioitusta. 

Lopulta Zwingli ojensi kätensä kyynelet silmissä, mutta Luther kieltäytyi kättelemästä ja keskustelu päättyi epäsopuun.

## Erimielisyyksien sopiminen
Käytännössä uskontokeskustelun epäonnistuminen merkitsi protestanttien jakautumista luterilaisiin ja reformoituihin. Vasta vuonna 1973 (Leuenbergin konkordia) Euroopan luterilaisten ja reformoitujen kirkkojen edustajat julistivat, ettei "eriävillä ehtoolliskäsityksillä ollut enää kirkkoa erottavaa luonnetta".

## Lähteet
*  s. 31 

### Viitteet
Suprematialaki

**Suprematialaki** oli Englannin kuninkaan Henrik VIII:n aikana käyttöön otettu laki, joka käytännössä erotti anglikaanisen kirkon katolisesta kirkosta. Suprematialaki teki kuninkaasta paavia korkeamman käskijän ja pakotti papit vannomaan uskollisuudenvalan:  

Näkyviä vaikutuksia suprematialailla oli paitsi kirkkojen ero, myös luostarien omaisuuden takavarikoiminen kruunulle. Myöhempinä vuosina uskonpuhdistus Englannissa menestyi enemmän tai vähemmän hyvin, joten eri aikakausina myös suprematialain merkitys vaihteli. 

## Lähteet

*  s. 36-37
Perpetual Flame

__NOTOC__
**Perpetual Flame** on Yngwie Malmsteenin 14. lokakuuta 2008 julkaistu studioalbumi.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Yngwie Malmsteen – soolo- ja rytmikitara, basso, koskettimet, taustalaulu
* Tim Owens – laulu
* Derek Sherinian – koskettimet
* Patrick Johansson – rummut

### Tuotanto
* Yngwie Malmsteen – tuottaja
* Roy Z – miksaus

## Arvostelut
* Allmusic: 
* Imperiumi: 7/10
* Record Collector: 

## Lähteet

## Aiheesta muualla
* 
*
Trygve Brodahl

**Trygve Brodahl** (20. elokuuta 1905 &ndash; 11. huhtikuuta 1996) oli norjalainen hiihtäjä, joka kilpaili 1930-luvulla. Hän voitti urallaan kaksi MM-mitalia: hopeaa 17 kilometriltä 1930 ja pronssia 50 kilometriltä 1935. 

Brodahl palkittiin Holmenkollen-mitalilla 1939 yhdessä Sven Selångerin ja Lars Bergendahlin kanssa. 

## Lähteet

## Aiheesta muualla

*
Aloisius Joseph Muench

**Aloisius** tai **Aloysius Joseph Muench** (18. helmikuuta 1889 – 15. helmikuuta 1962) oli yhdysvaltalainen katolisen kirkon pappi. Hän syntyi Milwaukeessa, Wisconsinissa, ja sai pappisvihkimyksensä 8. kesäkuuta 1913. Hän toimi Fargon piispana Pohjois-Dakotassa vuosina 1935–1959.

Muenchista tehtiin kardinaali(pappi) vuonna 1959. Hän toimi myös nuntiuksena Saksaan.

## Aiheesta muualla
* Catholic-hierarchy.org: Aloysius Joseph Cardinal Muench
Leif Skagnæs

**Leif Ivar Skagnæs** (20. marraskuuta 1903 Norderhov &ndash; 1. heinäkuuta 1955 Oslo) oli norjalainen yhdistetyn hiihtäjä, joka kilpaili 1930-luvulla. Hän saavutti hopeaa MM-kisoista vuonna 1930. 

Skagnæs osallistui Sankt Moritzin olympialaisiin 1928 sotilaspartiohiihdossa. 

## Lähteet

## Aiheesta muualla
*
Villa Kokkonen

**Villa Kokkonen** on säveltäjä, akateemikko Joonas Kokkosen Järvenpäähän vuonna 1969 rakennuttama taiteilijakoti. Sen on suunnitellut arkkitehti Alvar Aalto.

Järvenpään Vanhankylänniemessä sijaitseva puurakenteinen Villa Kokkonen on yksi harvoista arkkitehti Alvar Aallon yksityiskäyttöön suunnittelemista rakennuksista. Valoisa moderni rakennus on suunniteltu säveltäjä Kokkosen kodiksi ja työtilaksi. Voidaankin sanoa, että rakennus ikään kuin kietoutuu äänieristetyssä työhuoneessa olevan flyygelin ympärille. Myös huonekalut ovat enimmäkseen Artekin ja Alvar Aallon varta vasten Villa Kokkosta varten suunnittelemia yksittäiskappaleita. Sisustuksessa on myös käytetty joitakin Joonas Kokkosen kuuluisimman teoksen, Viimeiset kiusaukset -oopperan lavasteita.

Säveltäjän kuoleman jälkeen talo ja irtaimisto olivat vähällä joutua huutokaupattavaksi ja hajalleen, mutta vuonna 1998 Järvenpään kaupunki osti talon Joonas Kokkosen perikunnalta. Pari vuotta myöhemmin perikunta lahjoitti irtaimiston kaupungille veloituksetta. Vuodesta 2009 vuoden 2021 kesäkuuhun Villa Kokkonen toimi Järvenpään kaupungilta talon vuokranneen taiteilija-, isäntä- ja yrittäjäparin – musiikin maisteri, pianisti Elina Viitailan sekä yhteiskuntatieteiden maisteri, oopperalaulaja Antti A. Pesosen – ylläpitämänä nähtävyytenä, joka oli avoinna matkailijoille. 

Villa Kokkonen suljettiin toukokuussa 2023 peruskorjauksen vuoksi. Talo on tarkoitus avata yleisölle taiteilijakotimuseona vuoden 2024 aikana.

## Lähteet

## Aiheesta muualla
*Villa Kokkonen
Umberto Mozzoni

**Umberto Mozzoni** (29. kesäkuuta 1904 – 7. marraskuuta 1983) oli katolisen kirkon argentiinalainen pappi. Hänestä tehtiin kardinaali vuonna 1973, joten hän osallistui vuoden 1978 kumpaankiin konklaaviin.

14. elokuuta 1927 papiksi vihitty Mozzoni sai nimitykset nuntiukseksi Boliviaan (1954), Argentiinaan (1958) ja lopulta Brasiliaan (1969). Hänestä tehtiin vuonna 1954 myös Siden titulaariarkkipiispa. Hän osallistui Vatikaanin toiseen kirkolliskokoukseen.

Mozzoni oli ensin kardinaalidiakoni vuodesta 1973, kunnes yleni kardinaalipapiksi kuolinvuonnaan 1983. Hän oli vuodesta 1980 ns. kardinaaliprotodiakoni.

## Aiheesta muualla
* Catholic-hierarchy.org: Umberto Cardinal Mozzoni
Knut Lunde

**Knut Lunde** oli norjalainen yhdistetyn hiihtäjä, joka kilpaili 1930-luvulla. Hän voitti pronssia MM-kilpailuista vuonna 1930. 

## Aiheesta muualla
*
Aftermath Entertainment

**Aftermath Entertainment** on yhdysvaltalainen levy-yhtiö, jonka on perustanut tuottaja ja rap-artisti Dr. Dre. Yhtiö toimii Universal Music Groupin omistaman Interscope Recordsin alaisuudessa.

## Historia

Dr. Dre:n erottua Death Row Recordsista kesäkuussa 1996, hän perusti välittömästi Aftermath Entertainmentin Interscope Recordsin kautta. Kokoelmalevy *[[Dr. Dre presents The Aftermath]]* julkaistiin vuoden loppupuolella, sisältäen kappaleita artisteilta, jotka olivat yhtiön ensimmäisiä artisteja. Vuonna 1997 Dawn Robinson ilmoitti eroavansa R&B-ryhmä En Voguesta ja solmivansa sopimuksen Aftermathin kanssa. Ennen vuodenvaihdetta hän erosi äkillisesti yhtiöstä väittäen, että Dr. Dre toimi liian hitaasti hänen projektinsa suhteen.

Syksyllä 1997 Aftermath julkaisi ensimmäisen ja ainoan yhteistyöprojektin hip hop -ryhmä The Firmin kanssa. Huolimatta ennakkoon odotetuista Dr. Dren vierailuista albumilla ja odotuksista listasijoitusten suhteen, albumi myi kuitenkin alle kaupallisten odotusten ja pian The Firm hajosi. Aftermathin seuraavan julkaisun odotettiin olevan räppäri King Teeltä. Hänen albuminsa kuitenkin hyllytettiin ja King Tee myös erosi yhtiöstä. Veteraaniräppäri Rakim liittyi myös yhtiöön. Ongelmat lain kanssa pakottivat R&B-laulaja Truth Hurtsin eroamaan yhtiöstä ja Rakimin paljon odotettu comeback albumikin hyllytettiin tuotannossa syntyneiden erimielisyyksien vuoksi. Tapahtumat pakottivat myös Rakimin jättämään yhtiön.

Aftermath hankki Jimmy Iovinen, Interscope Recordsin puheenjohtajan esityksen perusteella räppäri Eminemin riveihinsä vuonna 1998. Seuraavana vuonna julkaistiin *[[The Slim Shady LP]]*, joka oli Eminemin ensimmäinen albumi Aftermathissa. Albumi nousi Billboard albumilistan kärkeen, myi nelinkertaista platinaa, ja oli yhtiön ensimmäinen onnistunut julkaisu. Vuonna 1999 Aftermath julkaisi Dr. Dren albumin ''2001'', joka myi kuusinkertaista platinaa. 2001 oli Dren seuraava albumi sitten vuoden 1992 *[[The Chronic]]* -albumin.

Muutamia muita artisteja, kuten Hittman, Truth Hurts ja Last Emperor liittyi myös Aftermathiin, mutta myöhemmin he erosivat. Vuonna 2003 Aftermath julkaisi 50 Centin albumin *[[Get Rich or Die Tryin’|Get Rich Or Die Tryin’]]* yhteistyössä Shady Recordsin kanssa. Räppäri The Game teki sopimuksen yhtiön kanssa vuonna 2003 ja hän julkaisi debyyttialbuminsa *[[The Documentary]]n* yhteistyössä 50 Centin G-Unit Recordsin kanssa. Hieman The Documentaryn julkaisun jälkeen 50 Centin ja The Gamen välille syntyi riita, jonka seurauksena The Game erosi Aftermathista vuonna 2006 ja G-Unit Recordsista vuonna 2005.

## Kokoonpano

### Artistit

### Tuottajat

* Dr. Dre
* Focus
* Dawaun Parker
* DJ Khalil
* Tha Bizness
*Fredwreck
*The Glove
*Dem Jointz
* Mark Batson
*Blu2th

### Entisiä artisteja

Aftermathista eronneita artisteja:
* 50 Cent
* Amiee Terrin
* Antonio
* Bishop Lamont
* Brooklyn
* Busta Rhymes
* Dawn Robinson
* Eve
* Focus...
* G.A.G.E.
* Hi-Tek
* Hittman
* Joe Beast
* Joell Ortiz
* King Tee
* Marsha Ambrosius
* Raekwon
* Rakim
* RBX
* Slim the Mobster
* Stat Quo
* Shaunta
* The Firm 
* The Game 
* The Last Emperor
* Tiffany Villarreal
* Truth Hurts
Édouard Gagnon

**Édouard Gagnon** O.C. (15. tammikuuta 1918 – 25. elokuuta 2007) oli katolisen kirkon kanadalainen pappi ja vuodesta 1985 yksi kardinaaleista. Hän ei kuitenkaan äänestänyt vuoden 2005 konklaavissa iästään johtuen. Hän kuului Saint Sulpicen pappien yhteisöön.

Gagnon sai vihkimyksen papiksi 15. elokuuta 1940 ja piispaksi 25. maaliskuuta 1969. Hän toimi Paavillisen perheneuvoston puheenjohtajana vuosina 1985–1990.

## Aiheesta muualla
* Catholic-hierarchy.org: Edouard Cardinal Gagnon, P.S.S.
Martin Peder Vangli

**Martin Peder Vangli** (joskus **Martin P. Vangsli**, 1. helmikuuta 1903 Åmot, Norja – 5. kesäkuuta 1976) oli norjalainen maasto- ja yhdistetyn hiihtäjä.

Vangli kilpaili 1930-luvulla. Hän saavutti hopeaa MM-kilpailuissa vuonna 1931 50 kilometrin matkalla. Vangli palkittiin Holmenkollen-mitalilla vuonna 1937 yhdessä Olaf Hoffsbakkenin ja Birger Ruudin kanssa.

## Lähteet
*
*

### Viitteet
Liikakulutus

**Liikakulutus** on liikakansoitukseen liittyvä käsite, jolla tarkoitetaan tilannetta, jossa kulutus henkeä kohden kohtuullisesta väestöntiheydestä huolimatta ylittää kestävyyden rajat. Liikakulutus liittyy läheisesti liikakansoitukseen, ympäristön kantokykyyn ja ekologiseen jalanjälkeen.

Liikakulutuksen kohteena voivat olla erilaiset uusiutumattomat luonnonvarat, esimerkiksi fossiiliset polttoaineet ja metallit. Lisäksi uusiutuvia luonnonvaroja, kuten vettä voidaan käyttää liikaa, jos sen seurauksena syntyy ympäristöongelmia.

Global Footprint Networkin mukaan ihmiskunta tulee kuluttamaan 40 prosenttia liikaa luonnonvaroja uusiutumiskykyyn verrattuna vuonna 2008. Tutkimuslaitoksen mukaan vuoden 2008 luonnonvarat kulutettiin loppuun 23. syyskuuta, joka oli vuoden 267. päivä.

## Katso myös
* Kestävä kehitys
* Liikakalastus
* Yhteismaan ongelma

## Lähteet
WC (rap-artisti)

**WC**, oikealta nimeltään **William Loshawn Calhoun Jr.**, (s. 9. elokuuta 1970 Teksas) on yhdysvaltalainen rap-artisti.

## Elämä ja ura
William Calhoun syntyi Houstonissa Texasissa, mutta muutti lapsena South Centraliin Los Angelesiin. Hän ystävystyi samasta naapurustosta kotoisin olevan rap-artisti Ice Cuben kanssa ala-asteella. Calhoun on musiikkituottaja Crazy Toonesin isoveli.

Calhoun aloitti musiikkiuransa 1980-luvun lopulla Low Profile -duossa. Sen jälkeen hän perusti yhtyeen WC and the Maad Circle, joka julkaisi kaksi albumia 1990-luvun ensipuoliskolla. Ryhmä hajosi sen jäsenten Sir Jinxin ja Coolion keskityttyä soolouriinsa. Vuonna 1996 Calhoun julkaisi Ice Cuben ja Mack 10:n kanssa muodostamansa Westside Connection -yhtyeen esikoisalbumin. *[[Bow Down]]* myi platinaa.

Ensimmäisen sooloalbuminsa ''The Shadiest One'' WC julkaisi vuonna 1998. Albumin kolme kappaletta nousivat Top-20 listalle. Hänen toinen albuminsa ''The Ghetto Heisman'' julkaistiin vuonna 2002. Albumi myi kultaa.

Westside Connection julkaisi vielä toisen albumin vuonna 2003. Sittemmin WC on julkaissut sooloalbumit *Guilty by Affiliation* (2007) ja *Revenge of the Barracuda* (2011) sekä tehnyt yhteisalbumin Daz Dillingerin kanssa vuonna 2013.

## Diskografia
### Sooloalbumit
*''The Shadiest One'' (1998)
*The Ghetto Heisman (2002)
**[[Guilty by Affiliation]]* (2007)
**[[Revenge of the Barracuda]]* (2011)

### Yhteisalbumit
* *[[We're in This Together (Low Profilen albumi)|We're in This Together]]* (Low Profile) (1989)
* *[[Ain't a Damn Thang Changed]]* (WC and the Maad Circle) (1991) 
* *[[Curb Servin']]* (WC and the Maad Circle) (1995) 
* *[[Bow Down]]* (Westside Connection) (1996)
* *[[Terrorist Threats]]* (Westside Connection) (2003) 
* *[[West Coast Gangsta Shit]]* (Daz Dillingerin kanssa) (2013)

## Filmografia
**[[Friday (elokuva)|Friday]]* (1995)
**[[Kovan paikan edessä]]* (1996) 
**[[Thicker Than Water]]* (1999)
**[[Air Rage]]* (2001)
**Stranded* (2001)
**WC: Bandana Swangin − All That Glitters Ain't Gold* (2003)
**[[Belly 2: Millionaire Boyz Club]]* (2006)
**[[Snowfall]]* (2018)

## Lähteet

## Aiheesta muualla
* 
* WC:n elämäkerta
Fritz Kaufmann

**Fritz Kaufmann** (15. huhtikuuta 1905 Grindelwald – tammikuu 1941) oli sveitsiläinen mäkihyppääjä, joka kilpaili 1930-luvulla. Hän voitti hopeaa MM-kilpailuista vuonna 1931. 

Lake Placidin olympialaisissa 1932 Kaufmann sijoittui kuudenneksi. 

## Lähteet
*

### Viitteet